|  |  |
| --- | --- |
|  | **EKONOMSKA ŠOLA Murska Sobota** **Srednja šola in gimnazija**Noršinska ulica 139000 MURSKA SOBOTAŠolska maturitetna komisija za splošno maturoDatum: 25 5. 2022 |

Navodila kandidatom pred izvedbo spomladanskega roka splošne mature 2022

**PISNI IZPITI**

* Razpored kandidatov po izpitnih prostorih za pisne izpite bo objavljen na dan izpita na oglasni deski v avli šole, sedežni red pa izobešen ob  vhodu v izpitni prostor.
* **Pisni izpiti se začnejo v soboto, 28. 5. 2022 (angleščina), in zaključijo v petek,  10. 6. 2022 (kemija).**
* **Pisni izpiti poklicne mature se bodo opravljali v pritličju šole v učilnicah P21, P24, P28, P32, P35.**
* Zbiranje kandidatov pred izpitnim prostorom ni dovoljeno.
* Vstop v izpitni prostor bo možen od 8.30 dalje.
* Kandidati vstopajo v izpitne prostor s predpisano medsebojno razdaljo. Enako velja za izstopanje.
* Pred vstopom v izpitni prostor se opravi identifikacija kandidata. Kandidat mora imeti s sabo osebno izkaznico oz. drugi identifikacijski dokument. Identifikacijo kandidata opravi nadzorni učitelj.
* Vsi pisni izpiti se pričnejo ob 9. uri.
* Kandidat lahko na pisni izpit zamudi do 30 minut, a se mu pisanje ne podaljša.
* Kandidati prinesejo s seboj v izpitni prostor:
	+ dovoljene pripomočke za posamezni predmet,
	+ osebni dokument,
	+ pisalo in rezervno pisalo,
	+ steklenico s pitno vodo brez etikete.
* **Vnašanje telefonov, ročnih ur in pametnih ur v izpitni prostor je prepovedano**. Dijaki pustijo telefone in ure v svojih garderobnih omaricah. Za kandidate izobraževanja odraslih bo za odlaganje telefonov in ur pripravljen poseben prostor v pritličju.

**USTNI IZPITI**

* **Ustni izpiti se začnejo v ponedeljek, 13. 6. 2022. Razporedi ustnih izpitov bodo objavljeni na oglasni deski v avli šole.**
* Predsednik šolske izpitne komisije pozove kandidata, da si izbere izpitni listek. Kandidat lahko izpitni listek enkrat zamenja.
* Kandidat ima pred začetkom ustnega izpita pravico do 15 minutne priprave. Ustni izpit, ki se začne z odgovarjanjem kandidata na vprašanja iz izpitnega listka, traja največ 20 minut.

**SEZNANITEV KANDIDATOV Z USPEHOM PRI SPLOŠNI MATURI IN PRIJAVA K JESENSKEMU IZPITNEMU ROKU SM**

* **Seznanitev kandidatov z uspehom na SM bo 11. 7. 2022 v prostorih šole**. Natančen čas in prostor razglasitve bo objavljen na spletnih straneh šole.
* **Po objavi rezultatov imajo kandidati možnost e-vpogleda do svojih rezultatov in svoje izpitne dokumentacije preko spletne strani Državnega izpitnega centra. E-vpogledi trajajo 3 dni in sicer od 11.7.2022 do 13.7.2022.**
* **Po vpogledu lahko kandidati vložijo ugovor na način izračuna oceno ali ugovor na oceno in sicer naslednji dan po vpogledih. Zadnji rok za vložitev ugovora je 14.7.2022.** Ugovor pošljejo na Državni izpitni center, Državno komisijo za splošno maturo. Ugovoru morajo priložiti dokazilo o plačanem pavšalnem znesku za stroške ugovora.
* Neuspešni kandidati imajo ta dan možnost prijave k jesenskemu izpitnemu roku.
* **Zadnji rok za prijavo na jesenski izpitni rok je 12. 7. 2022.**